כמו אור השמש, כמו בוא האביב, קשת חוזרת לשלוט בטבלה השבועית, וגם הפעם - אין לה מתחרים. בשבוע החולף החזיקה קשת בכל 5 המקומות הראשונים בטבלה, ובנתונים יפים. במקום הראשון ניצבות כבר כדרך קבע שתי תוכניות כוכב נולד, שתיהן בנתון דומה הנושק ל-28 האחוזים. מיד אחריהן - "מועדון לילה" שהושקה השבוע עם פתיחה נאה (26%) והתברגה ישירות במקום השלישי. בהמשך, "מסודרים" חוזרת לתוצאות הפתיחה (25.1%), ו"פולישוק" של ימי שני ממשיכה אף היא להביא קהלים רבים המצטברים לכדי 23% ממשקי הבית היהודיים.קשת משאירה את חמשת המקומות הנמוכים בטבלה ליריבתה - רשת, אשר פותחת במקום השישי עם ההשקה הסבירה של "פרויקט מסלול" (22.5%). לאחריה ניצבות "שבוע סוף" ו"אחד נגד 100" סביב 20 האחוזים.